Document ID: 32015D0129

IZVEDBENI SKLEP KOMISIJE (EU) 2015/129
z dne 26. januarja 2015
o spremembi Priloge I k Odločbi 93/52/EGS glede priznanja Cipra kot uradno prostega bruceloze (B. melitensis)
(notificirano pod dokumentarno številko C(2015) 172)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (1), in zlasti oddelka II poglavja 1 Priloge A k Direktivi,
ob upoštevanju naslednjega:
(1)
Direktiva 91/68/EGS določa pogoje v zvezi z zdravstvenim varstvom živali, ki urejajo trgovanje znotraj Unije z ovcami in kozami. Direktiva določa pogoje, pod katerimi se države članice ali regije priznajo kot uradno proste bruceloze.
(2)
V Prilogi I k Odločbi Komisije 93/52/EGS (2) so navedene države članice, ki se priznajo kot uradno proste bruceloze (B. melitensis) v skladu z Direktivo 91/68//EGS.
(3)
Ciper je Komisiji predložil dokumentacijo o skladnosti s pogoji iz točke 1(b) oddelka II poglavja 1 Priloge A k Direktivi 91/68/EGS, da bi se ta priznal kot uradno prost bruceloze (B. melitensis) na vsem svojem ozemlju.
(4)
Po pregledu dokumentacije, ki jo je predložil Ciper, bi bilo treba navedeno državo članico priznati kot uradno prosto bruceloze (B. melitensis).
(5)
Prilogo I k Odločbi 93/52/EGS bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Priloga I k Odločbi 93/52/EGS se nadomesti z besedilom Priloge k temu sklepu.
Člen 2
Ta sklep je naslovljen na države članice.
V Bruslju, 26. januarja 2015

Labels: 18
6